અમદાવાદ, 27 ઑક્ટોબર : ભાજપા યુવા મોરચાના પ્રદેશ અધ્યક્ષ પ્રદિપસિંહ વાઘેલાએ શુક્રવાર, 26 ઑક્ટોબર, 2012ના રોજ પ્રદેશ ભાજપા કાર્યાલય ખાતે મળેલી પ્રદેશ બેઠકમાં નિર્ધારીત કરાયેલ કાર્યક્રમોની માહિતી આપતા જણાવ્યું હતું કે ગુજરાતમાં આવી રહેલી વિધાનસભાની ચૂંટણીમાં મોંઘવારી અને ભ્રષ્ટાચારનો પર્યાય બનેલી કોંગ્રેસનો સફાયો કરવા યુવા મોરચા દ્વારા સરદાર વલ્લભભાઈ પટેલની જન્મજયંતિ 31 ઑક્ટોબરથી 'વિધાનસભા વિજય પ્રયાણ અભિયાન' નો પ્રારંભ કરવામાં આવશે.